NOVUM ORGAN UM, 321 



turn, quam secundum ventum ; quia scilicet flamma 

 resilit motu perniciore, vento remittente, quam pro- 

 cedit vento impellente. 



30. Flamma non emicat aut generatur, nisi detur 

 aliquid concavi, in quo flamma movere possit et 

 ludere ; praaterquam in flammis flatuosis pulveris 

 tormentarii, et similibus, ubi compressio et incarce- 

 ratio flammae auget ejus furorem. 



31. Incus per malleum calefit admodum; adeo 

 ut si incus fuerit lamina tenuioris, existimemus illam 

 per fortes et continuos ictus mallei posse rubescere, ut 

 ferrum ignitum ; sed de hoc fiat experimentum. 



32. At in ignitis quaa sunt porosa, ita ut detur 

 spatium ad exercendum motum ignis, si cohibeatur 

 hujusmodi motus per compressionem fortem, statim 

 exstinguitur ignis ; veluti cum linteum ustum, aut 

 filum ardens candelse aut lampadis, aut etiam carbo 

 aut pruna ardens, comprimitur per pressorium, aut 

 pedis conculcationem, aut hujusmodi, statirn cessant 

 operationes ignis. 



33. Approximatio ad corpus calidum auget ca- 

 lorem, pro gradu approximationis ; quod etiam fit in 

 lumine : nam quo propius collocatur objectum ad 

 lumen, eo magis est visibile. 



34. Unio calorum diversorum auget calorem, nisi 

 facta sit commistio corporum. Nam focus magnus, 

 et focus parvus in eodem loco, nonnihil invicem 

 augent calorem ; at aqua tepida immissa in aquam 

 ferventem refrigerat. 



35. Mora corporis calidi auget calorem. Etenim 

 calor perpetuo transiens et emanans commiscetur 



